*Vabariigi Valitsuse korralduse eelnõu*

**Nõusolek riigivara avalikul enampakkumisel tasu eest**

**kasutada andmiseks tähtajaga üle 10 aasta**

Riigivaraseaduse § 19 lõike 2 punkti 2 alusel anda Majandus- ja Kommunikatsiooniministeeriumile nõusolek tema valitsemisel olevate järgmiste kinnisasjade kasutada andmiseks hoonestusõiguse seadmise teel avaliku enampakkumise korras turupõhise kasutustasu eest tähtajagakuni 40 aastat:

|  |  |  |  |  |  |  |
| --- | --- | --- | --- | --- | --- | --- |
| **Nr** | **Maakond** | **Vald** | **Küla** | **Lähiaadress** | **Katastritunnus** | **Sihtotstarve** |
| 1 | Ida-Viru maakond | Lüganuse vald | Aidu küla | Mälestuse | 43801:001:0139 | Üldkasutatav maa |
| 2 | Ida-Viru maakond | Lüganuse vald | Purtse küla | Piirivälja | 43701:001:0289 | maatulundusmaa |
| 3 | Pärnu maakond | Lääneranna vald | Kiska küla | Ristikheina | 19501:001:0477 | maatulundusmaa |
| 4 | Viljandi maakond | Viljandi vald | Ämmuste küla | Kulli | 79701:001:0529 | maatulundusmaa |

Vastavalt riigivaraseaduse § 18 lõikele 1 määratakse turupõhine aastatasu protsendina maa väärtusest. Arendusperioodi kokkuleppe kehtivusajal makstav tasu kujuneb enampakkumise käigus, arendusperioodi tasu alghind selgitatakse välja maa maksustamishinna põhjal. Hoonestusõiguse lepingu alusel makstava tasu maakasutuse komponent arvutatakse tootmismaaks muudetud sihtotstarbega üksuse maa maksustamishinna alusel. Hoonestusõiguse seadmisel tuleb arendajal kohe tasuda hoonestusõiguse eest ühekordne makse summas, mis vastab 50%-le kogu hoonestusõiguse perioodi tasust. Ülejäänud osa hoonestusõiguse tasu maakasutuse komponendist kuulub tasumisele iga-aastaste maksetena, millele opereerimisperioodil lisandub tootmiskomponent protsendina hoonestusõigusega koormatud riigimaal toodetud elektrienergia müügitulust aastas. Riigivaraseaduse § 18 lõikes 6 sätestatud kasutustasu muutus tagatakse sellega, et aastatasu maakasutuse komponendi summad suurenevad iga kolme aasta järel 10% võrra võrreldes tasu tõstmise aastale eelneva aastatasuga.

Kristen Michal

Peaminister

Keit Kasemets

Riigisekretär